Ask Rostrup
Ask Rostrup er en dansk journalist. Rostrup arbejdede på Berlingske Tidendes Christiansborg-redaktion i årene 1995-1998 og var fra 1998 til 2001 avisens korrespondent i Bruxelles. I 2001 vendte han tilbage og blev Berlingske Tidendes nyhedsredaktør og senere nyhedschef. Rostrup var i årene 2004-2006 chefredaktør for MetroXpress, og fra 2007 til 2021 var han bl.a. politisk redaktør på DR. Fra april 2021 til januar 2022 var han chefredaktør for TV 2 News. Han fortsatte som vært på kanalen.